Hovedøvelser

Hovedøvelser er øvelser som kræver en eller anden form for opvarmning at udføre. Enten blot fysisk, mentalt eller socialt. Vær opmærksom på at planlægge en eller flere deløvelser som forbereder deltageren/gruppen på at udføre hovedøvelsen. Det kan være deløvelser der forbereder kropsligt, socialt, mentalt, kognitivt og øvelser som skaber (kontakt til) ressourcer og redskaber. Eksempelvis kan det være en god ide at arbejde med deltagerne centrering og grounding før en krævende øvelse skal udføres. En deløvelse kan også give redskaber eller inspiration til at gennemføre hovedøvelsen. Skal man eksempelvis bevæge sig frit fokus på forskellige hop kan det være en hjælp for nogle deltagere først, på en mere styret måde, at have stiftet bekendtskab med forskellige hop - således har deltagerne en tydelig referenceramme for hop som de kan trække på.

Kopier bevægelsen
I mindre grupper á ca. 4. de får nu et stykke musik at bevæge sig sammen til. De skal bevæge sig som var det kongens efterfølger - de skiftes til at have kontrollen over gruppen som efterligner deres bevægelser. Man skifter 'konge' på eget initiativ - den eneste egel er at de skal hele vejen rundt mindst en gang.

Kongens efterfølger
Kan laves i mindre grupper der organiseres på rækker (som haler eller orme) der bevæger sig rundt i rummet. Kan også laves i den store gruppe i cirkel: på eget initiativ træder 'kongerne' ind i cirklen og gruppen kopierer bevægelsen.

Stjæl en bevægelse
Til et stykke musik skal deltagerne nu hoppe, løbe og/eller danse rundt i rummet. Og hvis man ser en bevægelse man gerne vil lave er det tilladt at stjæle den. man stjæler bevægelsen ved at løbe op på siden af vedkommende med den attraktive bevægelse - kopierer bevægelsen og det er nu 'tyven' der har ejerskab over bevægelsen. Da der ikke er plads til den samme bevægelse to steder på den bestjålne nu finde sig en ny bevægelse - det kan vedkommende enten stjæle sig til eller finde på af egen fri fantasi.

Stemme
Lydmaskine

Holdet deles op i 2 dele (A og B)

Den ene del (A) skal observere (feks. stå i cirkel rundt om B), den anden del (B) skal lave en lydmaskine inde i midten af lokalet.

Lydmaskinen startes ved at første person fra (B) stiller/sætter/ligger sig ind midt i lokalet i en spontant valgt stilling. Han/hun skal nu finde på og lave en lyd og en bevægelse, som skal gentages indtil at øvelsen er slut (det skal være en lyd/stilling de kan holde ud i de 10+ minutter, som øvelsen tager).

Derefter slutter 2. person sig til første - han/hun skal også finde på at lave en lyd og en bevægelse (som de kan holde ud at gentage mange gange indtil at øvelsen er slut). Bevægelsen og lyden kan tilpasses første persons', eller være helt separat.

3. person slutter sig nu til lydmaskinen, med egen lyd og bevægelse - bestemmer selv hvormeget eller lidt de passer ind med de 2 første deltagere.

Og så fremdeles indtil at alle deltagerne fra (B) er en del af maskinen. Deltagerne i lydmaskinen må gerne røre hinanden, stå tæt på hinanden, læne sig op ad hinanden, lave figurer rundt om hinanden osv.

Denne øvelse bliver bedst hvis antallet af deltagere ikke er for lille.